钦定古今图书集成/明伦汇编/官常典/第523卷 > 杭忽思
## 钦定古今图书集成/明伦汇编/官常典/第523卷 > 杭忽思

按《元史》本传：“杭忽思，阿速氏，主阿速国。太宗兵至其
境，杭忽思率众来降，赐名拔都儿，锡以金符，命领其
土民。寻奉旨选阿速军千人，及其长子阿塔赤扈驾
亲征。既还，阿塔赤入直宿卫。杭忽思还国，道遇敌人，
战殁。敕其妻外麻思领兵守其国。外麻思躬擐甲胄，
平叛乱后以次子按法普代之。”